312. —Otrosí el marido sin otorgamiento de la muger, ni.la
muger sin otorgamiento del marido las heredades suyas proprias
ni de su abolorio ni moble non puede empeyunar ni cambiar ni
por ninguna manera agenar, eten todos sus mejoramientos havra
parte. Pero el uno empues la muert del otro empeynnar sus he-
redades proprias ó de su patrimonio sin particion fecha con los
herederos del marido ó de la muger. Pero no puede del moble, ó
de mejoramiento de heredat sin ninguna particion de herederos
fecha.
FUEROS DE VIGUERA Y DE VAL DE FUNES. 409


313.—De donacion. Et todo donadio fecho con fiador de salvo,
é con otras firmezas de la villa valdrá para siempre, é por dona-.
dio del moble la fianza ha del logar ó fuere el fecho, et valdrá..
314.—De fijo de fornicio. Todo fijo de fornicio que en vida de
su padre toviere suú parte apartada, despues de la muert de su pa-
dre no es tenido á los deudos del padre de responder á ninguno
por tal heredamiento.
315.— Como padre ni madre non puede dar empeynnos á sus
fijos heredat ni mueble para siempre. El padre ni la madre non
puede á ninguno de sus fijos dar heredat empeynnos ni mueble
por siempre sino en su vida, ni todos los hermanos á un hermano
sino fuere la particion fecha entre ellos de essa. misma cosa.
